Tuchorski kěrchow w Budyšinje 15 000 eurow pomocy dóstał
Budyšin (JüM/SN). Šěsć železnych wrotow wot šěsć rownišćow na Tuchorskim kěrchowje při Lubijskej dróze w Budyšinje móža nětko skónčnje restawrować. Předwčerawšim přepodachu zastupjerjo SachsenLotto a Němskeje załožby za pomnikoškit (DSD) symboliski šek we wobjimje 15 000 eurow. Wotpowědne symboliske spěchowanske zrěčenje měještaj Budyska kuratorka DSD Christa Kämpfe a regionalny nawoda SachsenLotto Rene Röder sobu a přepodaštaj jón fararjej Christianej Tiede a šefej kěrchowa Robertej Eckhardtej. Jašćanski kowar Michael Kaczmar železne wrota w swojej dźěłarni ponowja. Dohromady płaći saněrowanje 42 000 eurow. Dalše dary su potajkim rady witane.
pol_Latn szl_Latn